
	1.
	Noteikumu (grozījumu) projekts
 Grozījumi Ministru kabineta 2021. gada 6. jūlija noteikumos Nr. 503 "Noteikumi par aizdevumiem ar kapitāla atlaidi eksportējošiem komersantiem lielo investīciju projektu atbalstam"
	Priekšlikums
Latvijas Tirdzniecības un rūpniecības kamera (turpmāk – LTRK) ir iepazinusies ar Ekonomikas ministrijas izstrādāto Ministru kabineta noteikumu projektu “Grozījumi Ministru kabineta 2021. gada 6. jūlija noteikumos Nr. 503 "Noteikumi par aizdevumiem ar kapitāla atlaidi eksportējošiem komersantiem lielo investīciju projektu atbalstam"” (ID 24-TA-599) (turpmāk – Projekts) un paužam priekšlikumus Projekta sakarā.

LTRK nav iebildumu Projektā ietvertajām izmaiņām attiecībā uz aizdevumu programmas finansējuma palielināšanu, kā arī atbalsta pieejamības uzlabošanu, svītrojot stingrās prasības attiecībā uz grūtībās nonākuša uzņēmuma pazīmju piemērošanu.

Vienlaikus aicinām Ministru kabineta noteikumos veikt izmaiņas attiecībā uz minimālo projekta apmēru. Šobrīd spēkā esošā 19.1. punkta redakcija paredz, ka “investīciju projektā paredzēto attiecināmo izmaksu apmērs ir vismaz 10 000 000 euro”, taču LTRK aicina izteikt 19.1. punktu šādā redakcijā: “investīciju projektā paredzēto attiecināmo izmaksu apmērs ir vismaz 3 000 000 euro”.

